stanford-oval/wikipedia huggingface dataset:
Frösö

Frösön sijainti Jämtlandin läänissä.
Östersund Frösöniltä kuvattuna.
Frösö on entinen kauppala Östersundin kunnassa Pohjois-Ruotsissa. Se sijaitsee Jämtlandin läänissä ja Jämtlandin maakunnassa Frösön-nimisellä saarella Storsjön-järvessä. Saarella sijainnut taajama oli myös nimeltään Frösön. Se kasvoi yhteen ensin Vallan taajaman ja vähän myöhemmin myös Östersundin kaupunkitaajaman kanssa.
Frösön maalaiskunta muutettiin Frösön kauppalaksi vuonna 1947. Kauppala liitettiin osaksi Östersundin kuntaa vuonna 1971. Kauppalalla oli käytössään oma vaakuna.
Frösön kauppalan vaakuna
Väestönkehitys

| Frösönin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 7 280 | 7 280 |
| 1965 | 1965 |    | 7 816 | 7 816 |
| 1970 | 1970 |    | 8 936 | 8 936 |
| 1975 | 1975 |    |  |  |
| 1980 | 1980 |    |  |  |
| 1990 | 1990 |    |  |  |
| 1995 | 1995 |    |  |  |
| 2000 | 2000 |    |  |  |
| 2005 | 2005 |    |  |  |
| 2010 | 2010 |    |  |  |
Lähde: Statistiska centralbyrån (SCB). Frösön kasvoi yhteen Vallan kanssa vuonna 1970 ja Östersundin kanssa vuonna 1975.
Aiheesta muualla

Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Frösö socken
Käännös suomeksi
Francis Durbridge

| Francis Durbridge> Henkilötiedot |
| --- | --- |
Syntynyt: 25. marraskuuta 1912 Hull, Iso-Britannia
Kuollut: 11. huhtikuuta 1998 (85 vuotta) Lontoo
Kansalaisuus:   Iso-Britannia
Kirjailija
Äidinkieli: englanti
Tuotannon kieli: englanti
Tyylilajit:  rikoskirjallisuus
Esikoisteos:  Send for Paul Temple (1938)
Aiheesta muualla
Löydä lisää kirjailijoitaKirjallisuuden teemasivulta
Francis Henry Durbridge (25. marraskuuta 1912 Hull – 11. huhtikuuta 1998 Lontoo) oli brittiläinen rikoskirjailija sekä radio- ja tv-käsikirjoittaja, joka tunnetaan yksityisetsivähahmo Paul Templen luojana.
Durbridge opiskeli Birminghamin yliopistossa, jonka jälkeen hän elätti itsensä päätoimisena kirjoittajana, lukuun ottamatta lyhyttä aikaa osakevälittäjänä. Ensimmäinen Durbridgen kirjoittama radiokuunnelma Promotion esitettiin jo hänen opiskeluaikanaan. Ensimmäinen Paul Temple -kuunnelma Send for Paul Temple esitettiin keväällä 1938. Kaikkiaan Durbridge kirjoitti 20 Paul Temple -kuunnelmaa kolmenkymmenen vuoden aikana. Lisäksi Durbridge kirjoitti 12 Paul Temple -romaania ja 23 muuta kirjaa. Nuoruuden kirjailijaesikuvinaan Durbridge mainitsi Somerset Maughamin, Joseph Conradin, John Galsworthyn, Arnold Bennettin ja erityisesti Edgar Wallacen.
Paul Temple -kuunnelmia tuotettiin myös Suomessa, pääosassa Joel Rinne. 1960-luvulla Durbridgen käsikirjoittamat television jännityssarjat nousivat suosioon Britannian lisäksi erityisesti Länsi-Saksassa, Alankomaissa ja Pohjoismaissa, myös Suomessa. Juhani Kumpulainen ohjasi Suomen Televisiolle kuusiosaisen Huivin (The Scarf, 1962), minkä lisäksi meillä nähtiin muun muassa brittituotannot Melissa (1976) ja Irtautuminen (Breakaway, 1980). Jo 1950-luvulla Durbridge kirjoitti elokuvakäsikirjoituksia kuten Kuolema saapuu postitse (Portrait of Alison, 1955) ja Näkymätön murhaaja (The Vicious Circle, 1957).
Aiheesta muualla

Francis Durbridge Internet Movie Databasessa. (englanniksi)
Fujimi Orchestra

| Fujimi Orchestra |
| --- | --- |
富士見二丁目交響楽団   (Fujimi ni chōme ni ukyō gakudan)
Genre: draama, yaoi 
Manga
Tekijä: Akizuki Kō
Julkaisija:  Magazine Magazine
Sarjajulkaisulehti: 
Ensimmäinen painatus: 1994 –
Kirjojen lukumäärä:  
Fujimi Orchestra (myös Fujimi Block No. 2 Symphony Orchestra ja Fujimi no Orchestra) on Akizuki Kōn manga. Mangaan pohjautuva anime-elokuva tunnetaan samalla nimellä.
Fritz Hochwälder

Fritz Hochwälder noin vuonna 1979.
Fritz Hochwälder (28. toukokuuta 1911 Wien – 1986) oli itävaltalainen, Sveitsissä vuodesta 1938 asunut kirjailija Hänen näytelmistään maailmanmainetta toivat hänelle Das heilige Experiment (1941, suomeksi esitetty nimellä Pyhä koe) ja Der öffentliche Ankläger (1948). Hochwälder oli katolilainen sosialisti, ja  hänen historiallisten näytelmiensä aiheet liittyvät usein eettisiin ongelmiin, varsinkin uskonnollisten ja poliittisten motiivien välillä vallitsevaan ristiriitaan.
Näytelmiä

Das heilige Experiment (1941, esitetty suomeksi nimellä Pyhä koe)
Der Flühtling (1945, esitetty suomeksi nimellä Pakolainen)
Meier Helmbrecht (1946)
Der öffentliche Ankläger (1948)
Donadieu (1953)
Die Herberge (1957)
Donnerstag (1959, mysteeri).
Fabienne Suter

| Mitalit | Mitalit | Mitalit |  |
| --- | --- | --- | --- |
|  Fabienne Suter |  Fabienne Suter |  Fabienne Suter |  |
Maa:  Sveitsi
Naisten alppihiihto
| Maailmanmestaruuskilpailut  | Maailmanmestaruuskilpailut  | Maailmanmestaruuskilpailut  |  |
|  Pronssia | Åre 2007 | Joukkuekilpailu |  |
Fabienne Suter (s. 5. tammikuuta 1985 Sattel) on sveitsiläinen alppihiihtäjä, joka on kilpaillut maailmancup-tasolla kaudesta 2002–2003 alkaen.
Suter kuului Sveitsin joukkueeseen, joka saavutti Åren MM-kilpailuissa 2007 pronssia joukkuekilpailussa. Hän sijoittui samoissa kisoissa lisäksi supersuurpujottelussa yhdenneksitoista ja suurpujottelussa kolmanneksitoista. Val d'Isèren MM-kilpailuissa 2009 hän oli alppiyhdistetyssä kahdeksas ja supersuurpujottelussa yhdestoista. Vancouverin olympialaisissa 2010 hän oli suurpujottelussa neljäs, syöksylaskussa viides, alppiyhdistetyssä kuudes ja supersuurpujottelussa kolmastoista. Garmisch-Partenkirchenin MM-kilpailuissa 2011 hän sijoittui supersuurpujottelussa kahdeksanneksi ja syöksylaskussa kolmanneksitoista. Schladmingin MM-kilpailuissa 2013 hän oli supersuurpujottelussa viides. Sotšin olympialaisissa 2014 hän sijoittui syöksylaskussa viidenneksi ja supersuurpujottelussa seitsemänneksi. Vailin / Beaver Creekin MM-kilpailuissa 2015 hän oli syöksylaskussa yhdeksäs. Sankt Moritzin MM-kilpailuissa 2017 hän sijoittui syöksylaskussa seitsemänneksi.
Suter saavutti ensimmäisen maailmancupin osakilpailuvoittonsa supersuurpujottelukilpailussa Sestrieressä 10. helmikuuta 2008. Hän jakoi voiton Andrea Fischbacherin kanssa, jolle voitto oli niin ikään ensimmäinen. 13. maaliskuuta 2008 Suter voitti saman lajin maailmancupin finaalitapahtumassa Bormiossa. Hän sijoittui kauden 2007–2008 supersuurpujottelun maailmancupin yhteispisteissä kolmanneksi.
Kaudella 2008–2009 Suter sijoittui toiseksi Lake Louisen supersuurpujottelussa – jälleen tasa-ajalla Fischbacherin kanssa. St. Moritzin yhdistetyn kilpailussa hän oli kolmas ja supersuurpujottelussa toinen. Tarvision supersuurpujottelussa hän sijoittui toiseksi. Banskossa hän saavutti syöksykilpailuissa voiton ja kolmannen sijan ja sijoittui supersuurpujottelussa toiseksi. Supersuurpujottelucupissa hän oli kolmas ja maailmancupin kokonaiskilpailussa seitsemäs. Kaudella 2009–2010 hän sijoittui toiseksi Cortina d'Ampezzon supersuurpujottelussa ja kolmanneksi St. Moritzin syöksyssä. Maailmancupin kokonaiskilpailussa hän oli seitsemäs ja supersuurpujottelucupissa neljäs.
Kaudella 2011–2012 Suter oli toinen Beaver Creekin supersuurpujottelussa. Bad Kleinkirchheimissa hän voitti supersuurpujottelun ja sijoittui kolmanneksi syöksylaskussa. Supersuurpujottelucupissa hän oli viides. Kaudella 2012–2013 hän sijoittui St. Antonin supersuurpujottelussa kolmanneksi. Kaudella 2015–2016 Suter oli toinen Lake Louisen, Val d’Isèren, Garmisch-Partenkirchenin ja Sankt Moritzin syöksylaskuissa sekä Lenzerheiden supersuurpujottelussa. Syöksylaskucupissa hän sijoittui toiseksi.
Aiheesta muualla

Wikimedia Commonsissa on kuvia tai muita tiedostoja aiheesta .
Fabienne Suterin kotisivut (Arkistoitu – Internet Archive)
Fabio Aru

| Fabio Aru |
| --- | --- |
 Fabio Aru Espanjan ympäriajossa 2015.
Henkilötiedot
Syntynyt: 3. heinäkuuta 1990 (ikä 34)
Kansalaisuus:   Italia
Pyöräilijä
Joukkue:  lopettanut
Laji:  maantie
Rooli:  ajaja
Ajajatyyppi:  yleisajaja
Ura
Amatöörijoukkue(et)
2009–2012 2011:  Palazzago Elledent Rad Logistica  Italian maajoukkue
Ammattilaisjoukkue(et)
2012–2017 2018–2020 2021:  Astana Team UAE Team Emirates Team Qhubeka Assos
Suurimmat voitot
 Italian ympäriajo, nuorten kilpailu 2015, 3 etappia Espanjan ympäriajo 2015, 2 etappia Ranskan ympäriajo, etappi  Maantieajon Italian-mestaruus 2017 
 Tiedot päivitetty: 5. tammikuuta 2024 
Aiheesta muualla
fabioaru.it
Fabio Aru (s. 3. heinäkuuta 1990 Villacidro, Sardinia) on italialainen maantiepyöräilijä, ajajatyypiltään mäkimies ja etappiajaja. Hän aloitti ammattilaisuransa Astana Teamissa elokuussa 2012. Kausilla 2018–2020 hän edusti UAE Team Emiratesia ja viimeisellä ammattilaiskaudellaan 2021 Team Qhubeka Assosia.
Aru voitti Italian ympäriajossa 2014 Montecampioneen päättyneen vuorietapin 21 sekunnin erolla Fabio Duarteen ja oli kokonaiskilpailun lopputuloksissa kolmas. Saman vuoden Espanjan ympäriajossa hän voitti kaksi etappia ja oli kokonaiskilpailussa viides. Italian ympäriajossa 2015 hän voitti Cerviniaan päättyneen 19. etapin 28 sekunnin erolla Ryder Hesjedaliin ja Sestriereen päättyneen 20. etapin 18 sekuntia ennen Hesjedalia. Hän sijoittui kokonaiskilpailussa toiseksi minuutin ja 53 sekuntia Alberto Contadorille hävinneenä. Lisäksi hän voitti nuorten kilpailun lähes kahden tunnin erolla Davide Formoloon.
Aru voitti Espanjan ympäriajon 2015. Hän nousi kokonaiskilpailun johtoon ensimmäisen kerran 11. etapin jälkeen viiden etapin ajaksi. Lopullisesti hän siirtyi kilpailun johtoon toiseksi viimeisen etapin jälkeen ja voitti kilpailun lopulta 57 sekunnin erolla Joaquim Rodrígueziin. Hän voitti maantieajon Italian-mestaruuden 2017. Saman vuoden Ranskan ympäriajossa hän voitti La Planche des Belles Filles'iin päättyneen viidennen etapin.
Saavutuksia

Lähteet: Cycling Archives, Cyclingbase, Pro Cycling Stats
Descent (videopeli)

| Descent |
| --- | --- |
Kehittäjä:  Parallax Software
Julkaisija:  Interplay
Jakelija:  Steam, GOG.com ja PlayStation Store
Pelisarja:  Descent
Julkaistu:   17. maaliskuuta 1995
Lajityyppi:  ensimmäisen persoonan ammuntapeli
Pelimuoto:  yksinpeli, moninpeli
Ikäluokitus:  ESRB: Teini-ikäisille  USK 12 
Alusta:  Macintosh, MS-DOS, NEC PC-9801
Jakelumuoto:  CD-ROM, levyke
Lisää peliartikkeleitaVideopelien teemasivulla
Infobox OK  : 
Descent on Parallax Softwaren kehittämä ja Interplay Entertainmentin julkaisema ensimmäisen persoonan ammuntapeli, joka on julkaistu vuonna 1995 MS-DOS:lle.
Descent poikkesi aikanaan jonkin verran muista ensimmäisen persoonan ammuntapeleistä, sillä se on tavallisen ammuntapelin ja lentosimulaattorin yhdistelmä. Peliä pelataan avaruushävittäjän sisällä istuvan lentäjän näkökulmasta, ja sitä on helpompi pelata joystickillä kuin näppäimistöllä ja hiirellä. Descent on aito 3D-peli, toisin kuin useimmat samoihin aikoihin julkaistut ensimmäisen persoonan ammuntapelit, kuten Doom.
Tarina

PTMC (Post Terran Minerals Corporation) on aurinkokunnan suurin kaivosyhtiö, jolla on toimintaa kaikkialla aurinkokunnassa ja sen ulkopuolellakin. Mutta eräänä päivänä PTMC:n kaivosrobotit tulivat hulluiksi, ilmeisesti jonkinlaisen tietokoneviruksen takia. Tämän seurauksena PTMC:n kaivokset joutuivat tuntemattomiin käsiin. PTMC epäili, että nämä robotit kerääntyisivät ja aloittaisivat suuren hyökkäyksen Maahan. Sen estääkseen PTMC palkkaa palkkasoturin, joka tunnetaan vain nimellä ”Material Defender” (”Tärkeä puolustaja”). Puolustajan tehtävä on tuhota kaikki tartunnan saaneet kaivokset tuhoamalla niiden reaktorit, jotta robotit eivät kykenisi uhkaamaan Maata.
Parallax Softwaren omistaessa Descentin oikeudet PTMC koostui sanoista Post Terran Minerals Corporation mutta oikeuksien siirtyessä Outrage Entertainmentille PTMC koostui sanoista Post Terran Mining Corporation.[lähde? ]
Pelaaminen

Descentissä on 27 kenttää, jotka jakaantuvat kaikkiin kahdeksaan planeettaan ja Plutoon aurinkokunnassa. Lisäksi on vielä kolme salakenttää. Aurinkokunnan kaasuplaneetoilla (Jupiter, Saturnus, Uranus ja Neptunus) kentät on rakennettu planeettojen kuihin. Kentissä 7 ja 27 on loppuvastuksina generaattoreiden sijasta ”pomorobotit”, jotka pitää tuhota, jotta kentästä selviää.
Descentissä on viisi vaikeustasoa, jotka ovat seuraavat helpommasta vaikeimpaan: Trainee, Rookie, Hotshot, Ace ja Insane.
Pelissä on tuki lähiverkossa pelaamiseen IPX/SPX-protokollan avulla.
Perintö

Descent-peli sai kaksi virallista jatko-osaa, Descent II sekä Descent 3 -pelit. Descendent Studios -niminen studio ilmoitti tekevänsä pelin nimeltä Descent: Underground maaliskuussa 2015, johon studio sai virallisen Descent-lisenssin käyttöönsä Interplayltä. Pelin nimi on sittemmin muuttunut, eikä se käytä enää Descent-nimeä. Parallax Softwaren perustajat Mike Kulas ja Matt Toschlog perustivat myöhemmin uuden studion nimeltä Revival Productions, jonka ensimmäinen peli on Overload, henkinen seuraaja kahdelle ensimmäiselle Descent-pelille.
Pelillä on edelleen laaja kannattajajoukko, ja peliin tehdään yhä uusia kenttiä.
Aiheesta muualla

Descent MobyGamesissa (englanniksi)
-pelisarja
| --- | --- |
Descent:   Descent  Descent II  Descent 3 
FreeSpace:   Descent: FreeSpace – The Great War  FreeSpace 2 
Kuvakaappaus Descentistä
Gellio Coronaro

Gellio Benevenuto Coronaro (30. marraskuuta 1863 Vicenza – 26. heinäkuuta 1916 Milano) oli italialainen säveltäjä ja pianisti. Hän oli Antonio ja Gaetano Coronaron veli.
Coronaro debytoi pianistina 8-vuotiaana. Hän pääsi teatterin kapellimestariksi Marosticaan ollessaan 13-vuotias. Coronaro aloitti opiskelun Bolognan konservatoriossa 19-vuotiaana ja sai valmistuessaan ensipalkinnon oopperallaan Jolanda, joka kantaesitettiin 24. kesäkuuta 1883. Coronaron opettajia olivat Alessandro Busi, Federico Parisini ja Luigi Mancinelli.
Coronaron ooppera Lafesta a marina sai ensipalkinnon Edoardo Sonzognon kilpailussa. Se kantaesitettiin menestyksekkäästi Venetsiassa 21. maaliskuuta 1893. Coronaron muita näyttämöteoksia olivat Minestrone napoletano (1893), Claudia (1895) ja Bertoldo (1910). Hänen tuotantoonsa kuuluu myös kamarimusiikkia, hengellisiä kappaleita ja lauluja.
Fredrika Wenman

Fredrika (Frigga) Wenman, o.s. Juvelius, (22. syyskuuta 1803 Kaarlela – 9. elokuuta 1873 Kruununkylä) oli suomalainen ruustinna ja ruotsiksi kirjoittanut runoilija.
Wenmanin vanhemmat olivat Kruununkylän kirkkoherra Fredrik Juvelius ja Ulrika Christina Collin. Hän meni 1845 naimisiin Kruununkylän kappalaisen apulaisen Fredrik Wilhelm Wenmanin kanssa.
Wenman tutustui Johan Ludvig Runebergiin tämän käydessä koulua Vaasassa,. Runeberg omistikin runonsa Till Frigga Jurvelius ystävälleen. Seurustelu päättyi kuitenkin, kun Runeberg lähti 1823 opiskelemaan Turun akatemiaan. Wenman julkaisi Wasabladet-lehdessä runojaan salanimellä F. Wenman julkaisi lähes 70-vuotiaana ainoan runokokoelmansa Bleka blommor omakustanteena nimimerkillä F..a. Runeberg avusti Wenmania rahallisesti sukulaisensa välityksellä, mikä auttoi kokoelman julkaisussa. Kokoelmassa oli sekä uskonnollisia mietteitä että Wenmanin nuoruuden ihanteen (Runebergin) ylistystä.
Teoksia

Bleka blommor. omakustanne, Nikolaistad 1870
Aiheesta muualla

Saran sisaret: Runebergin varjossa, Ouka.fi (Archive.org)
Flexenarena

| Flexenarena |
| --- | --- |

Paikkakunta::  Lech, Itävalta
Talviurheilukeskus:: Lech Zürs am Arlberg
Vuori:: Trittkopf
Rinneluokitus:: Punainen
Yläasema:: 1 829 m
Ala-asema:: 1 718 m
Korkeusero:: 111 m
Pituus:: 400 m
Maksimijyrkkyys:: 50 %
Keskijyrkkyys:: 27,8 %
Hissi
Hissi:: Übungshangbahn
Tyyppi:: 6-hengen tuolihissi
Kapasiteetti:: 2 500 henkilöä/h
Ala-asema:: 1 718 m
Yläasema:: 1 829 m
Miehet ja naiset
Parikilpailu
Lähtö:: 1 820 m
Maali:: 1 718 m
Korkeusero:: 102 m
Pituus:: 365 m
Maksimijyrkkyys:: 50 %
Minimijyrkkyys:: 4 %
Keskijyrkkyys:: 27,9 %
1. MC-kilpailu:: 27.11.2020, 26.11.2020
Flexenarena on laskettelurinne Lech Zürs am Arlbergin talviurheilukeskuksessa Zürsin kylässä Lechissä Itävallassa.
Miehet ja naiset kilpailivat tällä rinteellä ensimmäistä kertaa marraskuun 2020 lopulla uudistetussa parisuurpujottelussa, joka uudistuksen myötä kantaa nimeä parikilpailu.
College

College (latinan sanasta collegium) on englanninkielisissä maissa useista eritasoisista oppilaitoksista käytetty termi.
Yhdysvallat

Yhdysvalloissa collegeiden tutkinnot ovat korkeintaan alempia korkeakoulututkintoja (bachelor), ja yhden oppilaitoksen pääainevalikoima on suppeampi kuin yliopistossa, mutta kielenkäytössä sana "college" viittaa myös yliopistoihin.
Britannia

Britanniassa collegeiksi kutsutaan useita toisistaan poikkeavia oppilaitoksia tai niiden osia.
vanhojen yliopistojen (esimerkiksi Oxfordin, Cambridgen ja Durhamin yliopistojen) osia
ammattikouluja ja varsinkin niiden jatkoluokkia ja aikuisopintolinjoja
"sixth form colleges" oppivelvollisuuden ja yliopiston välisiin vuosiin tarkoitettuja kouluja (lukioita)
Yleisimmin sanalla college kuitenkin viitataan joko yliopistoa edeltävään oppilaitokseen tai suurimpien ja arvostetuimpien yliopistojen eri kampuksiin (esim. King's College tai University College London, jotka ovat molemmat itsenäisiä osia University of Londonin yliopistoa). Joissain tapauksissa arvostetuimpia ala- tai yläkouluja saatetaan kutsua collegeiksi, tämä on kuitenkin vain käytössä koulun nimessä eikä tarkoita, että oppilaitos itsessään olisi college-tasoinen.
Kanada

Kanadan colleget vastaavat opistoa tai ammattikorkeakoulua: ne tähtäävät selvemmin ammattiopintoihin kuin yliopistot. Jotkut koulutusohjelmat kestävät korkeintaan vuoden, toiset kaksi tai kolme vuotta.
Australia

Australiassa college on yliopistoa pienempi korkeakoululaitos, joka voi olla joko itsenäinen tai jonkin yliopiston alainen.
Irlanti

Irlannissa termi college tarkoittaa likimain kaikkia korkeamman asteen opintoja.
Ranska

Ranskan kielen sana collège tarkoittaa Ranskassa noin 12−15-vuotiaille suunnattua pakollista koulua, joka vastaa Suomen peruskoulun yläluokkia.
Aiheesta muualla

Wikisanakirjassa on tähän liittyvä sananselitys: .
University VS College - What's The Difference? YouTubessa
Gelindo Bordin

| Mitalit | Mitalit | Mitalit |  |
| --- | --- | --- | --- |
|  Gelindo Bordin |  Gelindo Bordin |  Gelindo Bordin |  |
Maa:   Italia
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Soul 1988 | maraton |  |
| MM-kilpailut  | MM-kilpailut  | MM-kilpailut  |  |
|  Pronssia | Rooma 1987 | maraton |  |
| EM-kilpailut  | EM-kilpailut  | EM-kilpailut  |  |
|  Kultaa | Stuttgart 1986 | maraton |  |
|  Kultaa | Split 1990 | maraton |  |
Gelindo Bordin (s. 2. huhtikuuta 1959 Longare) on italialainen kestävyysjuoksija.
Bordin voitti maratonilla kultaa sekä Stuttgartin EM-kilpailuissa 1986, Soulin olympialaisissa 1988 että Splitin EM-kilpailuissa 1990. Rooman MM-kilpailuissa 1987 hän oli pronssilla ja Tokion MM-kilpailuissa 1991 kahdeksas. Soulin olympiamaratonilla Bordin pysytteli kärjen mukana, 25 kilometrin kohdalla joukko alkoi vähitellen harventua ja viisi kilometriä ennen maalia kärkiporukassa oli vain kolme juoksijaa. Bordin meni omia menojaan, kun maaliin oli matkaa kilometrin verran.
Vuonna 1992 Barcelonan olympialaisten maratonilla Bordin joutui keskeyttämään loukattuaan itseään hypätessään kaatuneen juoksijan yli. Pian Barcelonan jälkeen hän lopetti uransa.
Coton de tuléar

| Coton de tuléar |
| --- | --- |

Avaintiedot
Alkuperämaa:   Madagaskar
Määrä:  Suomessa rekisteröity 11 363
Alkuperäinen käyttö:  seurakoira
Nykyinen käyttö:  seurakoira
Elinikä:  15–19 vuotta
Muita nimityksiä:  cottoni, coton, puuvillakoira
FCI-luokitus:  ryhmä 9 Seura- ja kääpiökoirat alaryhmä 1.2 Bichonien sukulaisrodut: Coton de tuléar #283
Ulkonäkö
Paino:  ihanne 3,5–9 kg
Säkäkorkeus:  uros 25–32 cm narttu 22–28 cm
Väritys:  valkoinen tai valkoinen mustin laikuin
Coton de tuléar on madagaskarilainen kääpiökoira, joka kuuluu FCI:n seurakoiraryhmään (nro 9). Sen FCI-vastuumaa on Ranska.
Ulkonäkö

Coton de tuléarin tavaramerkki on pitkä ja puuvillamaisen pehmeä erittäin runsas turkki, jossa ei ole aluskarvaa. Aluskarvan puuttumisen vuoksi koira ei välttämättä aiheuta suuria oireita allergikoille. Turkin pääväri on valkoinen, mutta pennuilla ja nuorilla koirilla saattaa esiintyä tummempia merkkejä, jotka kuitenkin haalistuvat tai katoavat kokonaan koiran aikuistuessa. Turkki kasvaa pitkäksi ja vaatii paljon hoitoa. Coton de tuléarin pentukarva on pehmeää, mutta karvan laatu vaihtuu noin 7–8 kuukauden iässä. Jo pentuna on hyvä totutella turkinhoitoon. Coton de tuléarin paino on välillä 3,5 ja 9 kilogrammaa ja säkäkorkeus on 23–28 cm. Coton de tuléarin pituus on korkeutta pidempi.
Luonne ja käyttäytyminen

Coton de tuléarit ovat luonteeltaan iloisia, valppaita, hauskoja ja lapsirakkaita. Ne sopeutuvat nopeasti ja ovat erittäin seurallisia. Ne ovat helposti koulutettavia ja oppivat nopeasti. Niillä on halu viihdyttää ihmistä, minkä vuoksi niitä kutsutaan usein koiramaailman klovneiksi. Coton de tuléarin kanssa voi harrastaa vaikka agilityä tai tokoa, mutta myös muita koiraharrastuksia.
Alkuperä

Coton de tuléarin alkuperää ei tarkkaan tunneta, mutta ilmeisesti ne periytyvät lyhytkarvaisista bichon tenerif -koirista, jotka rantautuivat espanjalaisten laivojen mukana Madagaskarin saarelle 1600-luvulla ja risteytyivät sittemmin myös paikallisten koirien kanssa. Rotu on siis syntynyt osittain tahattomasti, vaikka sitä on myöhemmin toki systemaattisesti jalostettu. Puolivilleistä koirista kesytettiin Madagaskarilla paikallisen yläluokan seurakoiria. 1900-luvulle asti tavalliset ihmiset eivät saaneet omistaa ollenkaan coton de tuléareja.
Eurooppaan rotu tuli ranskalaisten mukana. FCI hyväksyi rodun vuonna 1971. Kanta eri Euroopan maissa pohjautuu melko suurelta osin samoihin koiriin: Useimpien linjojen esi-isinä ovat James ja Okazaki-Pong, jotka molemmat ovat TI –coton de tuléareja eli niiden vanhempien nimiä ei ole tiedossa tai vanhemmat ei ole rotuun otettuja.
Suomeen ensimmäiset coton de tuléarit (narttu Jolly Little Fellows Blanca Bonita ja uros Jacky of Woodland Cottage) tulivat vuonna 1989. Ensimmäinen pentue Suomessa syntyi Kin-Sei-kenneliin 3. toukokuuta 1990 ja samana vuonna rekisteröitiin myös kaksi muuta pentuetta.  Koiria on tuotu Suomeen muun muassa Belgiasta, Saksasta, Ranskasta, Hollannista ja muutamia myös Yhdysvalloista. Suomeen on tuotu kaksi koiraa suoraan Madagaskarilta (Lamba de la Case Creole (* 5.5.1995, † 16.7.2010 Kangasalla) ja Moumoute de la Case Creole). 2000-luvun alkuvuosina coton de tuléareja rekisteröitiin Suomessa vuosittain 500–600 kappaletta.
Terveystilanne

Coton de tuléar on varsin terve ja pitkäikäinen rotu. Terveyteen vaikuttaa myös hoito. Löysät polvet ovat tavallinen ongelma. Rotu kärsii myös hyperoksaluriasta, joka on kuolemaan johtava perinnöllinen aineenvaihduntasairaus.
Polveutumisongelmat Suomessa

Suomessa on ollut ongelmia pentujen rekisteröinneissä 2000-luvun alussa, jonka vuoksi rodussa on ilmennyt epäselviä sukutauluja jopa 700:lla koiralla. Tarkastamattomat koirat ja niiden jälkeläiset on siirretty liiton rekisteristä niin sanotulle EJ-listalle (ei jalostukseen).. Ongelmaa tutkittaessa kuitenkin suurinosa väärin polveutuneista koirista osoittautui olevan merkitty oikein, ja nämä koirat palautettiin FI-rekisteriin.
Aiheesta muualla

Suomen Kennelliitto: Coton de tulear
Suomen Coton de Tulear ry (Arkistoitu – Internet Archive)
Wikimedia Commonsissa on kuvia tai muita tiedostoja aiheesta .
Ferguson (Missouri)

| Ferguson |
| --- | --- |

 lippu:  vaakuna

 Ferguson
 Koordinaatit: 38°44′39″N, 90°18′19″W 
Valtio:  Yhdysvallat
Osavaltio:  Missouri
Piirikunta:  St. Louis
Hallinto:  
 – Pormestari:  James Knowles III
Pinta-ala:  
 – Kokonaispinta-ala:  16 km²
Väkiluku (2019):  20 525
 – Väestötiheys:  1 283 as./km²
Motto::  "Proud Past. Promising Future!"
 
 www.fergusoncity.com 
Infobox OKVirheellinen NIMI-arvo: 
Ferguson on kaupunki St. Louisin piirikunnassa Missourin osavaltiossa Yhdysvalloissa. Se kuuluu Saint Louisin metropolialueeseen. Kaupungin asukasluku oli vuoden 2019 arvion mukaan 20 525. Vuosina 2010–2019 Fergusonin väkiluku laski 3,1 prosenttia.